การพนันเป็นสิ่งไม่ดี!ลาเมล่าโกนผมกาซซานิก้า – ทีวีออนไลน์ แหล่งรวมความบันเทิงด้านกีฬา
การพนันเป็นสิ่งไม่ดี!ลาเมล่าโกนผมกาซซานิก้า
เอริค ลาเมล่า สวมบทช่างตัดผมจำเป็นจัดการกล้อนหัวของ เปาโล กาซซานิก้า โกล์เพื่อนร่วมสังกัดท็อตแน่ม ฮ็อทสเปอร์ ภายในห้องแต่งตัวที่สนามคัมป์ นู ทั้งๆ ที่เพิ่งจะช่วยกันนำ “ไก่เดือยทอง” เสมอ บาร์ซ่า ในเกมแชมเปี้ยนส์ ลีก กลุ่ม บี นัดสุดท้าย เมื่อวันอังคารที่ผ่านมา
เอริค ลาเมล่า กองกลางชาวอาร์เจนไตน์ จัดการโกนผมของ เปาโล กาซซานิก้า ผู้รักษาประตูเพื่อนร่วมชาติ หลังเกมที่ช่วย ท็อตแน่ม ฮ็อทสเปอร์ บุกเสมอ บาร์เซโลน่า 1-1 ที่สนามคัมป์ นู ส่งผลให้ได้ตั๋วผ่านเข้ารอบน็อกเอาต์ในศึกยูฟ่า แชมเปี้ยนส์ ลีก รอบแบ่งกลุ่ม กลุ่ม บี เมื่อวันอังคารที่ผ่านมา
สำหรับสาเหตุที่ ลาเมล่า สวมบทช่างตัดผมลงทุนกล้อนผมเพื่อนร่วมสังกัดภายในห้องแต่งตัวสนามเหย้าของยอดทีมแห่งศึกลา ลีกา สเปน เนื่องจากเชื่อกันว่าทั้งสองคนพนันกันเอาไว้เกี่ยวกับผลการแข่งขันระหว่าง โบคา จูเนียร์ส พบ ริเวอร์เพลท ในศึกโกปา ลิเบอร์ตาโดเรส รอบชิงชนะเลิศ ที่บทสรุปแล้ว ริเวอร์เพลท คว้าแชมป์ไปครอง
ลาเมล่า ซึ่งเป็นสาวกพันธุ์แท้ของสโมสรริเวอร์เพลท โชว์ให้เห็นถึงความเป็นคนเลือดเย็นสุดๆ เมื่อจัดการตัดผม กาซซานิก้า แบบไม่สนใจใครหน้าไหนทั้งนั้น ทั้งๆ ที่ต้นสังกัดของพวกเขาเพิ่งจะได้ฉลองความสำเร็จในการได้สิทธิ์ไปลุยรอบน็อกเอาต์ฟุตบอลถ้วยใบโตยุโรป
อดีตดาวเตะ “หมาป่าเหลืองแดง” โรม่า จัดการโพสต์คลิปวีดิโอขณะโกนหัว กาซซานิก้า ผ่านเว็บไซต์อินสตาแกรม หลังจากนั้น โกล์เลือดอาร์เจนไตน์ ก็โพสท่าถ่ายรูปร่วมกับบรรดาสตาร์ของทีม และสตาฟฟ์โค้ชที่หัวล้าน หรือโกนหัวเอง เพื่อเป็นที่ระลึก
ช็อกเลย!เรอัลมาดริดแพ้คาบ้านเละสุดในถ้วยยุโรป
จิ้งจอกแสนเชื่อง “นั่งตัก” ลูกค้าในผับ อ้อนให้ลูบหัว-เกาหู น่ารักจนอยากอุ้มกลับบ้าน (คลิป)
สดุดีฮีโร่! สื่อผู้ดีเผยคนขับฮ.เสี่ยวิชัย บังคับเครื่องตกลานจอดเซฟชีวิตคนอื้อ